CELEX: 32015R1785
Language: hr
Date: 2015-10-05 00:00:00
Title: Provedbena uredba Komisije (EU) 2015/1785 оd 5. listopada 2015. o razvrstavanju određene robe u kombiniranu nomenklaturu

7.10.2015   
            
            
               HR
            
            
               Službeni list Europske unije
            
            
               L 260/1
            
         PROVEDBENA UREDBA KOMISIJE (EU) 2015/1785
   оd 5. listopada 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2. na temelju obrazloženja navedenog u stupcu 3. te tablice.
            
         
               (4)
            
            
               Primjereno je odrediti da se u skladu s člankom 12. stavkom 6. Uredbe Vijeća (EEZ) br. 2913/92 (2) osoba kojoj je dana obvezujuća tarifna informacija izdana za robu na koju se odnosi ova Uredba, a koja nije u skladu s ovom Uredbom, tom informacijom i dalje može koristiti tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujućom tarifnom informacijom koja nije u skladu s ovom Uredbom može se i dalje koristiti u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. listopada 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Proizvod (tzv. „nastavak s resama za brisač poda” ili „močo”) koji se sastoji od tekstilnih resa pričvršćenih na plastični adapter koji je konstruiran tako da povezuje proizvod s drškom.
                  (Vidjeti fotografiju) (1)
                  
               
               
                  9603 90 99
               
               
                  Razvrstavanje se utvrđuje općim pravilima 1, 2(a) i 6 za tumačenje kombinirane nomenklature i nazivom oznaka KN 9603, 9603 90 i 9603 90 99.
                  Snop tekstilnih resa nataknutih na dršku sačinjava brisač poda. Proizvod je skup tekstilnih resa pričvršćenih na plastični adapter koji služi povezivanju proizvoda s drškom. Stoga se nastavak s resama za brisač poda treba smatrati necjelovitim proizvodom koji ima bitna obilježja brisača poda u smislu općeg pravila 2(a) za tumačenje kombinirane nomenklature jer je plastični adapter konstruiran tako da se natakne na dršku (vidjeti i Objašnjenja Harmoniziranog sustava uz tarifni broj 9603 (D), prvi stavak).
                  Proizvod se stoga razvrstava u oznaku KN 9603 90 99 kao „brisač poda”.
               
            
         (1)  Fotografija služi isključivo u informativne svrhe.